# Οδηγός Ιδιοτήτων GStreamer V2.5

## Εισαγωγή

Η εφαρμογή Ιδιότητες του GStreamer σας επιτρέπει να τροποποιήσετε παραμέτρους σχετικές με το υλικό και συστήματα πολυμέσων στο σύστημά σας.

Κανονικά μόνο προχωρημένοι χρήστες θα το χρειαστούν αυτό καθώς ο προμηθευτής του λειτουργικού σας συστήματος πρέπει να συνοδεύει το σύστημα με τις σωστές προεπιλογές.

## Ξεκινώντας

Μπορείτε να εκκινήσετε τις Ιδιότητες του GStreamer με τους ακόλουθους τρόπους:

Μενού Εφαρμογές

- Επιλέξτε Προτιμήσεις Ιδιότητες του GStreamer.

Γραμμή εντολών

- Πληκτρολογήστε `gstreamer-properties`, μετά πατήστε Return.

Όταν εκκινείτε τις Ιδιότητες του GStreamer, το ακόλουθο παράθυρο εμφανίζεται.

### Παράθυρο ιδιοτήτων του GStreamer

Εμφανίζει το κεντρικό παράθυρο των Ιδιοτήτων του GStreamer. Περιέχει μπάρα μενού, μπάρα εργαλείων,

## Χρήση

Η μικροεφαρμογή Ιδιότητες του GStreamer προσφέρει τέσσερα πτυσσόμενα μενού σε δύο καρτέλες. Υπάρχουν δύο πτυσσόμενα μενού για τον ήχο και δύο για το βίντεο. Αυτές οι επιλογές αποτελούν την προεπιλογή για τις περισσότερες εφαρμογές GNOME για έξοδο και είσοδο ήχου και βίντεο.

### Κατανόηση των επιλογών μενού

Αν κοιτάξετε στην οθόνη για την ρύθμιση των επιλογών ήχου θα προσέξετε πως οι δύο ενότητες ονομάζονται Προεπιλεγμένη έξοδος και Προεπιλεγμένη είσοδος. Αυτοί είναι οι όροι που χρησιμοποιούνται στην πλατφόρμα GStreamer που χρησιμοποιεί το GNOME για να περιγράψει το που τα δεδομένα στέλνονται και από που έρχονται. Η Προεπιλεγμένη έξοδος είναι με άλλα λόγια το μέρος που οι εφαρμογές GNOME πρέπει να στέλνουν τον ήχο τους, ενώ η Προεπιλεγμένη είσοδος είναι το από πού έρχεται ο ήχος.

Ο λόγος που μπορεί να θέλετε να αλλάξετε αυτές τις επιλογές είναι επειδή στο Unix υπάρχουν πολλά διαφορετικά συστήματα ήχου και εξυπηρετητές ήχου στους οποίους μπορεί να θέλετε να στείλετε έξοδο. Για παράδειγμα στο Linux, δημοφιλείς εναλλακτικές είναι ο εξυπηρετητής ήχου PulseAudio και το σύστημα ήχου ALSA.

Για παράδειγμα αν θέλετε οι εφαρμογές σας GNOME να στέλνουν τον ήχο τους στον εξυπηρετητή ήχου PulseAudio ορίζετε την Προεπιλεγμένη έξοδο να χρησιμοποιεί το PulseAudio. Και αν θέλετε οι εφαρμογές σας GNOME που έχουν δυνατότητες εγγραφής ήχου να χρησιμοποιούν το σύστημα ήχου ALSA επιλέγετε το ALSA σαν την Προεπιλεγμένη είσοδο.

Όπως αναφέρεται και αλλού σε αυτόν τον οδηγό χρήστη, αυτές οι ρυθμίσεις προορίζονται για χρήση σαν εργαλείο από προχωρημένους χρήστες που έχουν ειδικευμένες ανάγκες. Ένας μέσος χρήστης δεν θα χρειαστεί να ρυθμίσει αυτές τις επιλογές, αφού ο προμηθευτής της διανομής σας θα πρέπει να τις έχει ρυθμίσει για σας στις βέλτιστες προεπιλογές.